Diari Oficial de la Generalitat Valenciana


Sumari del DOGV 1887, del 22-10-1992 (1992/826178)

RESOLUCIÓ de 29 de setembre de 1992, de la Conselleria de Treball i Afers Socials, per la qual s'atribueix, amb caràcter interí, l'administració i representació de la fundació Asilo de Niñas Huérfanas de Patraix a la Conselleria de Treball i Afers Socials.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1887

Data del DOGV
:   22-10-1992

Secció del DOGV
:   ALTRES DISPOSICIONS

Número del document
:   1992/826178


Data del document
:   29-09-1992

Organisme emissor
:   Conselleria de Treball i Afers Socials

Tipus de document
:   Resolució

RESOLUCIO de 29 de setembre de 1992, de la Conselleria de Treball i Afers Socials, per la qual s'atribueix, amb caracter interí, l'administració i representació de la fundació Asilo de Niñas Huérfanas de Patraix a la Conselleria de Treball i Afers Socials.  
Incoat expedient per al nomenament interí del patronat de la fundació Asilo de Niñas Huérfanas de Patraix, de València.  
Vist que, per la Resolució número 15/90, de 15 d'octubre de 1990, del Director General de Serveis Socials, se suspèn en els càrrees de patrons de la fundació Asilo de Niñas Huérfanas de Patraix el Sr Ildefons Pastor Burriel i la Sra. Purificación Pastor Burriel.  
Vist que, en escrits de data 21 de novembre de 1990, 28 de maig de 1991 i 30 de juny de 1992, van ser requerits els patrons suspesos perquè procediren al lliurament de tota la documentació relativa a la fundació, cosa que tingué lloc segons l'acta alçada en data 25 de setembre de 1992.  
Atès que la Secretaria General de la Conselleria de Treball i Afers Socials és competent per a la tramitació i resolució de l?expedient, ja que exerceix el protectorat de fundacions i això prenent com a base el Reial Decret 303/1985, de 23 de gener, de la Presidència del Govern, amb el qual es transfereixen les competències en matèria de fundacions benefici assistencials i laborals a la Comunitat Valenciana, i la disposició addicional cinquena del Decret 18/1992, de 3 de febrer, del Govern valencià, amb el qual s'aplica el Reglament Orgànic i Funcional de la Conselleria de Trebail i Afers Socials.  
Atès que, en virtut dels articles 7.7, 7.9 i 39 de la Instrucció de 14 de març de 1899, correspon al protectorat proveir interinament el patronatge de la fundació quan es troben suspesos o destituïts tots els qui porten la seua representació legal.  
Atès que l'esmentat patronatge i administració, segons l'article 14.6 de l'esmentada instrucció es podia encomanar a les extintes juntes provincials de beneficència, les competències de les quals ha assumit l'actual protectorat.  
Vistos els preceptes legals citats i els altres de general i pertinent aplicació, resolc:  
Primer  
Atribuir, amb caràcter interí, l'administració i representació de la fundació Asilo de Niñas Huérfanas de Patraix, instituïda a València, al protectorat de les fundacions benéfico-assistencials, que actualment exerceix la Secretaria General de la Conselleria de Treball i Afers Socials.'  
Segon   
Que es notifique aquesta resolució, que no exhaureix la via administrativa, advertint que, en la seua contra, es podrà interposar recurs d'alçada davant el Conseller de Treball i Afers Socials en el termini de quinze dies, comptadors a partir de l?endemà de la recepció d'aquesta notificació.  
València, 29 de setembre de 1992. - El Secretari General: Daniel Pastor Javaloyes.